SET เสี่ยงผันผวน โบรกฯแนะเลือกลงทุนกลุ่ม “ท่องเที่ยว-แลกการ์ด”
SET เสี่ยงผันผวน โบรกฯแนะเลือกลงทุนกลุ่ม “ท่องเที่ยว-แลกการ์ด”
10 มิ.ย. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้มีโอกาสที่จะผันผวนได้ โดยดัชนีฯคงจะปรับตัวทั้งขึ้น-ลง ในช่วงที่กำลังรอดูผลการประชุมธนาคารกลางสหรัฐ (เฟด) ที่มีขึ้นวันที่ 9-10 มิ.ย. ซึ่งถ้าส่งสัญญาณในเชิงบวกมากขึ้น ก็จะทำให้ตลาดฟื้นความเชื่อมั่นได้ ขณะที่ตลาดหุ้นทั่วโลกเริ่มที่จะมีแรงขายทำกำไรออกมาหลังจากที่ได้ปรับตัวขึ้นไปแรง ซึ่งในช่วง 2 วันนี้ตลาดฯคงจะเหวี่ยงขึ้น-ลง แต่ดัชนีฯก็ไม่ควรหลุดเส้นค่าเฉลี่ย 10 วันที่ 1,384 จุด
ทั้งนี้ นักลงทุนยังสามารถเลือกหุ้นที่ยังเล่นเก็งกำไรกันอยู่ โดยเลือกลงทุนเป็นตัว ๆ ไป อย่างหุ้นในกลุ่มท่องเที่ยว ซึ่งมีแรงหนุนจากการเปิดประเทศ, กลุ่มค้าปลีก มีแรงหนุนจากสัญญาณเศรษฐกิจเริ่มฟื้นตัว และกลุ่มที่ยัง Laggard ก็เป็นกลุ่มแบงก์ และกลุ่มปิโตรเคมี พร้อมให้ติดตามความคืบหน้าของมาตรการกระตุ้นการท่องเที่ยว และผลการประชุมเฟด รวมถึงตัวเลขเงินเฟ้อของจีนต่อไป
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกัน พร้อมให้แนวรับ 1,400-1,385 จุด ส่วนแนวต้าน 1,420-1,430 จุด